**OAJ:n Petäjäveden paikallisyhdistyksen TOIMINTASUUNNITELMA VUODELLE 2021**

**Johdanto**

OAJ:n Petäjäveden paikallisyhdistyksen toimintasuunnitelma perustuu OAJ:n valtuuston elokuussa 2020 päättämään uuteen strategiaan, jossa määritellään järjestön ydintehtävä, toimintatavat, kehityslupaukset sekä tulevaisuuskuva.



Toimintasuunnitelmassa tavoitteiden alla olevissa tavoitetila-kohdissa on kuvattu tilannetta toimintasuunnitelmakauden päättyessä 31.12.2021 jos asetetut tavoitteet ovat toteutuneet.

**Toimintasuunnitelma vuodelle 2021**

1. **OAJ:n Petäjäveden paikallisyhdistys parantaa jäsenistön palkkauksellista asemaa, kehittää sopimusmääräyksiä ja -tulkintoja sekä valvoo, että nykyisiä sopimusmääräyksiä noudatetaan.**

Tavoitetila:

*Paikallisyhdistys on toimintasuunnitelmakauden päättyessä:*

* *kannustanut pääluottamusmiestä varmistamaan, että paikallisesta palkkausjärjestelmästä on laadittu sopimuksen mukainen kuvaus ja että palkkausjärjestelmän toimivuutta arvioidaan säännöllisesti. Tänä vuonna kiinnitetään huomiota erityisesti muokattujen varhaiskasvatuksen opettajien tva-järjestelmän toimivuuden arviointiin.*
* *kannustanut pääluottamusmiestä valvomaan, että sopimusmääräyksiä ja paikallisia linjauksia noudatetaan.*
1. **OAJ:n Petäjäveden paikallisyhdistys vaikuttaa siihen, että jäsenten työhyvinvointi ja työturvallisuus paranevat.**

Tavoitetil*a:*

*Paikallisyhdistys on toimintasuunnitelmakauden päättyessä:*

* *toiminut niin, että työsuojelutoimijoita, jotka ovat OAJ:n jäseniä, on käytetty asiantuntijoina yhdistyksen toiminnassa ja hallituksessa, ja heitä on tuettu työsuojelutehtävässä yhdistyksen toimesta.*
* *varmistanut, että työsuojelutoimijoilla on työsuojelu- ja yhteistoimintakoulutus ajan tasalla*
* *varmistanut, että työsuojelutoimijoilla on mahdollisuus toimia tehtävässään aktiivisesti, kiertää ja keskustella edustettaviensa työpaikoilla ja nostaa esiin havaittuja työhön ja työoloihin liittyviä puutteita ja voimavaratekijöitä,*
* *varmistanut, että työsuojelutoimijat ovat kaikkien jäsenten tiedossa*
* *tukenut työsuojeluvaltuutetun, pääluottamusmiehen sekä yhdistyksen puheenjohtajan keskinäistä yhteistyötä*
1. **OAJ:n Petäjäveden paikallisyhdistys edistää kasvatus-, ja koulutusalan henkilöstön tehtävänkuvien kehittämistä, jotta työ turvataan muuttuvassa toimintaympäristössä.**

Tavoitetila:

*Paikallisyhdistys on toimintasuunnitelmakauden päättyessä:*

* *nostanut esiin erityisesti resursoinnin merkityksen.*
* *tavannut työnantajan edustajia.*
* *herättänyt keskustelua koulutuksen ja kasvatuksen rahoituksesta.*
* *kannustanut pääluottamusmiestä*
	+ *neuvottelemaan työnantajan kanssa opv-työajassa olevien opettajien työajasta ja sen korvaamisesta, mikäli opettajalle on määrätty muita kuin opetukseen liittyviä tehtäviä.*
	+ *osallistumaan koulutus- ja henkilöstösuunnitelmien tekemiseen.*
1. **OAJ:n Petäjäveden paikallisyhdistys vaikuttaa siihen, että koulutusta uudistetaan kunnassa myönteiseen suuntaan.**

Tavoitetila:

*Paikallisyhdistys on toimintasuunnitelmakauden päättyessä:*

* *tavannut säännöllisesti työnantajan edustajien kanssa.*
* *seurannut opetusalaa ja opettajia koskevaa päätöksentekoa kunnassa ja tehnyt tarvittaessa aloitteita sekä antanut lausuntoja.*
1. **OAJ:n Petäjäveden paikallisyhdistys vahvistaa kasvatus-, koulutus- ja tutkimusalan sekä OAJ:n omaa positiivista vaikuttavuutta ja näkyvyyttä.**

Tavoitetila:

*Paikallis-/ opettajayhdistys on toimintasuunnitelmakauden päättyessä:*

* *varmistanut, että toiminnassa on imua, joka vetää puoleensa sekä nykyisiä jäseniä että houkuttelee uusia.*
* *viestinyt jäsenistönsä kanssa ja kertonut sekä oman yhdistyksensä että koko OAJ:n saavutuksista.*
1. **OAJ:n Petäjäveden paikallisyhdistys vahvistaa luottamusmiehen, työsuojeluvaltuutetun, yhdistyksen puheenjohtajan ja muiden paikallisten toimijoiden toimintaedellytyksiä ja osaamista.**

Tavoitetila:

*Paikallisyhdistys on toimintasuunnitelmakauden päättyessä:*

* *kannustanut luottamusmiestä ja työsuojeluvaltuutettua*
	+ *osallistumaan OAJ:n perus- ja täydennyskoulutukseen ja käymään säännöllisesti neuvottelupäivillä ja täydennyskoulutuksessa.*
* *kannustanut paikallisyhdistyksen aktiivitoimijoita (yhteysopettajat, paikallisyhdistyksen hallituksen sihteeri/jäsenasioiden hoitaja/rahastonhoitaja) vahvistamaan omaa osaamistaan esimerkiksi koulutuksilla.*

1. **OAJ:n Petäjäveden paikallisyhdistys tekee jäsenyydestä entistä houkuttelevampaa ja lisää jäsenten vaikuttamismahdollisuuksia vahvistamalla nykyisiä ja kehittämällä uusia osallistumisen tapoja.**

Tavoitetila:

*Paikallisyhdistys on toimintasuunnitelmakauden päättyessä:*

* *varmistanut, että oman yhdistyksen yhteysopettajajärjestelmä toimii ja yhteystiedot ovat ajan tasalla.*
* *varmistanut, että yhteysopettajilla on riittävästi tietoa siitä, miksi OAJ:n jäsenyys kannattaa.*
* *pohtinut jäsenten vaikutusmahdollisuuksia ja osallisuutta lisääviä tapoja yhdistyksen toiminnassa ja toteuttanut niitä aiempaa enemmän.*
1. **OAJ:n Petäjäveden paikallisyhdistys viestii ja tiedottaa aktiivisesti jäsenistön suuntaan ajankohtaisista asioista.**

Tavoitetila:

*Paikallisyhdistys on toimintasuunnitelmakauden päättyessä:*

* *toteuttanut/ pitänyt yllä vähintään kahta viestintäkanavaa (sähköposti ja verkkosivut), joilla se voi tavoittaa kaikki yhdistyksen jäsenet.*
* *tarjonnut ajantasaista tietoa yhdistyksen toiminnasta jäsenille.*
* *kannustanut tutustumaan myös alueyhdistyksen ja oaj.fi:n sisältöihin.*
1. **OAJ:n Petäjäveden paikallisyhdistys turvaa järjestön toimintasuunnitelman toteutumisen varmistamalla, että järjestön talous on vahva ja vakaa.**

Tavoitetila:

*Paikallisyhdistys on toimintasuunnitelmakauden päättyessä:*

* *hoitanut jäsenhankintaa ja -pitoa osaltaan siten, että jäsenmaksutuotot on turvattu ja pidetty riittävällä tasolla.*
* *varmistanut, että yhdistyksen tilikauden kokonaistulos on vakaa.*

**Lisäksi yhdistys**

* *pitää sääntöjen edellyttämät kokoukset.*
* *yhdistyksen hallitus kokoontuu säännöllisesti.*
* *järjestää jäsenilleen koulutus- ja virkistystoimintaa sekä osallistuu niiden kustannuksiin.*